Spesialhopprenn i Innsbruck

Dette er en oversikt over spesialhopprenn for senior i Bergiselbakken i Innsbruck. Listen inneholder alle hoppukerenn i Innsbruck, samt VM og OL.

Rennet i Innsbruck er det tredje av de fire rennene i den tysk-østerrikske hoppuka, og arrangeres vanligvis den 3. eller 4. januar. Bare fire ganger har rennet i Innsbruck ikke vært det tredje i Hoppuka: i 1956/57, 1961/62 og 1962/63, da det gikk før nyttår som det andre av de fire rennene, og under den 20. hoppuka i 1971/72, da rennene i Oberstdorf og Innsbruck byttet plass og Hoppuka ble åpnet i Innsbruck. Hoppukerennet 4. januar 2008 måtte avlyses og flyttes til Bischofshofen fordi vedvarende, sterk fønvind gjorde det umulig å hoppe i Bergiselbakken. I stedet ble det holdt to renn i Bischofshofen. Dette var første gang et renn i Hoppuka ble avlyst. Også i 2022 måtte rennet i Innsbruck avlyses på grunn av vind.

Den første hoppbakken på kollen Bergisel i Innsbruck ble bygd i 1927. Siste større ombygging av Bergiselbakken ble gjort i 2001–2003.

Ski-VM ble arrangert i Innsbruck i 1933. I 1985 var Seefeld hovedby for VM, mens hopprennet i stor bakke og lagkonkurransen ble holdt i Innsbruck. OL ble arrangert i Innsbruck i 1964 og 1976. Under begge OL samt VM i 1985 ble kombinert hopp og spesielt hopp normalbakke holdt i Toni Seelos-Olympiabakken i Seefeld.

Hoppuka
Merk at Øst- og Vest-Tyskland hadde samme flagg fram til 1. oktober 1959. Det østtyske flagget gikk ut av bruk da de to tyske statene igjen ble samlet 3. oktober 1990.

VM og OL

Se også
Hoppuka
Liste over hoppukevinnere
Spesialhopprenn i Oberstdorf
Spesialhopprenn i Garmisch-Partenkirchen
Spesialhopprenn i Bischofshofen

Kilder
Skisprungschanzen-Archiv: Innsbruck (Bergisel) (tysk, besøkt 29. desember 2010)
FIS: Resultater (besøkt 29. desember 2010)

Hoppuka
Skihopping i Østerrike
Sportsarrangementer i Østerrike
Lister over sportsutøvere